Ørnulf Andresen

Ørnulf Reidar Wikstrand Andresen (født 6. januar 1944 på Siggerud i Ski kommune) er en tidligere norsk syklist, blant landets ypperste i perioden 1962-1969.

Som broren Thorleif Andresen representerte han Sagene IF og vant ni lag-NM: 170 km 1963-65 og lagtempo 1963-68.  Selv vant han Tyrifjorden rundt i 1969. Han representerte også landslaget, og i sykling under Sommer-OL 1968 ble han og laget nummer 5 i lagtempo, mens han selv fikk 56.-plass individuelt.  Samme året fikk han og det norske laget en etappeseier i Fredsrittet.

Han startet å jobbe for  Norges Cykleforbund i 1979, ledet lagtempolaget noen år frem til 1986, var sportssjef og i 1990 generalsekretær en kort periode. Videre avslo han i 1985 tilbudet om å trene Canada sitt landslag i sykkel.Utover 90-tallet var han høgskoledirektør ved Høgskolen i Gjøvik, kontorsjef ved Høgskolen i Hedmark,  saksbehandler ved Norges kommunal- og sosialhøgskole og studie- og organisasjonskonsulent i Hørselshemmedes Landsforbund. I perioden 2001-05 var han kjent som generalsekretær i Norges Astma- og Allergiforbund.  

I 2007 fikk han mastergrad i historie fra Universitetet i Tromsø. I 2020 tok han doktorgrad med avhandlinga Lyktes Nasjonal Samlings kommuneprosjekt? ved samme universitet.

Referanser

Eksterne lenker 
 

Norske syklister
Norske idrettsledere
Deltakere for Norge under Sommer-OL 1968
Syklister under Sommer-OL 1968
Personer fra Ski kommune
Fødsler i 1944
Norgesmestere i lagtempo